**N á v r h**

**VYHLÁŠKA**

**Ministerstva zdravotníctva Slovenskej republiky**

 **z.......2023**,

**ktorou sa mení a dopĺňa vyhláška Ministerstva zdravotníctva Slovenskej republiky č. 321/2005 Z. z.** **o rozsahu praxe v niektorých zdravotníckych povolaniach v znení neskorších predpisov**

Ministerstvo zdravotníctva Slovenskej republiky podľa § 28 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje:

Čl. I

1. V § 1 písm. e) znie : „e) praktickej sestry – asistenta,“
2. § 4b vrátane jeho nadpisu znie :

„§ 4b

Rozsah praxe praktickej sestry – asistenta

(1) Praktická sestra – asistent v rozsahu získanej odbornej spôsobilosti[[1]](#footnote-1)) na výkon odborných pracovných činností samostatne

1. pozoruje zdravotný stav osoby, zmeny zaznamenáva do zdravotnej dokumentácie a informuje o nich lekára alebo sestru alebo pôrodnú asistentku,
2. pracuje s informačným systémom poskytovateľa zdravotnej starostlivosti,
3. zaznamenáva uskutočnené zdravotné výkony do zdravotnej dokumentácie osoby,
4. vykazuje činnosti pre potreby zdravotných poisťovní a štatistiky na základe zdravotnej dokumentácie,
5. pripravuje zdravotnú dokumentáciu na vizitu, vyšetrenie, konzílium,
6. poskytuje informácie osobe o starostlivosti súvisiacej s uspokojovaním bio-psycho-sociálnych a duchovných potrieb,
7. informuje matku o využití dojčeneckej váhy pri dojčení,
8. informuje matku alebo podpornú osobu o dodržiavaní hygienických zásad,
9. informuje matku alebo podpornú osobu o používaní  monitoru dychu dieťaťa,
10. spolupracuje s ostatnými zdravotníckymi pracovníkmi,
11. zabezpečuje a vykonáva hygienu prostredia v súlade s hygienicko – epidemiologickým režimom vrátane dezinfekcie a sterilizácie zdravotníckych pomôcok, prístrojov, nástrojov a zariadení, vykonáva kontrolu funkčnosti prístrojov,
12. kontroluje a zaznamenáva teplotu v miestnosti a teplotu v chladničke,
13. preberá, kontroluje a ukladá zdravotnícke pomôcky a materiál, zaisťuje ich dostatočnú zásobu, podieľa sa na kontrole exspirácie liekov,
14. pripravuje obväzový materiál, zdravotnícke pomôcky a materiál na sterilizáciu, kontroluje ich exspiráciu,
15. vykonáva starostlivosť o lôžko osoby a o posteľnú a osobnú bielizeň,
16. poskytuje prvú pomoc osobe a zabezpečuje ďalšiu odbornú zdravotnú pomoc,
17. stará sa o bezpečné prostredie a ochranu intimity osoby,
18. vykonáva nácvik sebaobslužných činností u osoby,
19. vykonáva nácvik sedu, stoja a chôdze,
20. vykonáva starostlivosť o dutinu ústnu osoby, okrem osoby so zaistenými dýchacími cestami,
21. manipuluje s materským mliekom a umelými mliečnymi formulami v súlade
s podmienkami uskladnenia,
22. pripravuje operačné pole osoby,
23. aplikuje kompresívne pomôcky na horné a dolné končatiny osoby,
24. pripravuje inštrumentačný stolík so sterilnými zdravotníckymi pomôckami a materiálom,
25. vykonáva polohovanie  osoby, okrem patologického novorodenca,
26. vykonáva činnosti u osoby na prevenciu vzniku dekubitov a syndrómu z imobility, okrem patologického novorodenca,

aa) vykonáva starostlivosť o kožu osoby, s výnimkou ošetrenia porúch celistvosti kože, okrem patologických novorodencov,

ab) sleduje a stará sa o vyprázdňovanie hrubého čreva a močového mechúra osoby, okrem patologického novorodenca,

ac) meria a zaznamenáva vitálne funkcie u osoby a informuje o zistených odchýlkach lekára alebo sestru alebo pôrodnú asistentku, okrem patologického novorodenca,

ad) podáva jedlo, tekutiny a kŕmi osobu s deficitom sebaobslužných činností, okrem patologického novorodenca,

ae) vykonáva komplexnú hygienickú starostlivosť osoby, okrem prvého kúpeľa a ošetrenia novorodenca v pôrodnej sále a patologického novorodenca,

af) uspokojuje bio-psycho-sociálne a duchovné potreby osoby súvisiace so zdravím, chorobou alebo umieraním, okrem novorodenca,

ag) upokojuje plačúceho a nepokojného fyziologického a stabilizovaného novorodenca priamym kontaktom,

ah) aplikuje zábaly a obklady u osoby, okrem novorodenca,

ai) vykonáva ošetrenie stómie u osoby, vymieňa a vyprázdňuje zberné vrecko, okrem novorodenca,

aj) sleduje bilanciu tekutín u osoby, robí záznam, informuje o zistených odchýlkach lekára alebo sestru alebo pôrodnú asistentku a zabezpečuje dodržiavanie pitného režimu, okrem novorodenca,

ak) stará sa o zavedený permanentný močový katéter u osoby (hygiena genitálií, dezinfekcia katétrov, výmena a vypúšťanie močových vreciek), okrem novorodenca.

(2) Praktická sestra – asistent s odbornou spôsobilosťou na výkon odborných pracovných činností podľa odseku 1 na základe indikácie lekára alebo sestry alebo pôrodnej asistentky samostatne

a) pripravuje stravu (pripravuje mliečne formule, pripravuje jednotlivé dávky materského mlieka z banky materského mlieka),

b) odoberá moč na biochemické vyšetrenie, vrátane kvantitatívnych vyšetrení, okrem patologického novorodenca,

c) odoberá a vyšetruje orientačne moč diagnostickými prúžkami a informuje ich
o výsledku, okrem patologického novorodenca,

d) odoberá stolicu na biochemické vyšetrenie, parazitologické vyšetrenie
a bakteriologické vyšetrenie, okrem patologického novorodenca,

e) aplikuje lieky s lokálnym účinkom na kožu, do oka, do ucha, do nosa a do konečníka, okrem patologického novorodenca,

f) preväzuje a ošetruje rany mimo septickej rany a dekubitov, okrem novorodenca,

g) zhotovuje 12 zvodový EKG záznam, okrem novorodenca,

h) odoberá spútum, okrem novorodenca, dojčaťa a batoľaťa,

i) zavádza rektálne rúrky, okrem novorodenca, dojčaťa a batoľaťa,

j) aplikuje klyzmy, okrem novorodenca, dojčaťa a batoľaťa,

k) aplikuje kyslíkovú liečbu pomocou kyslíkovej masky alebo okuliarov, okrem novorodenca, dojčaťa a batoľaťa,

l) odsáva sekréty z horných dýchacích ciest u osoby s nezaistenými dýchacími cestami, okrem novorodenca, dojčaťa a batoľaťa,

m) podáva lieky podkožne, okrem opiátov, osobe od 10 rokov veku života,

n) aplikuje teplé a studené procedúry, liečivé kúpele, osobe od 10 rokov veku života,

o) vykonáva výtery z telových dutín, osobe od 10 rokov veku života,

p) podáva stravu sondou, osobe od 10 rokov veku života,

q) odoberá venóznu krv na vyšetrenie z periférneho cievneho systému cez jednorazový vpich, osobe od 10 rokov veku života,

r) odoberá kapilárnu krv, osobe od 10 rokov veku života.

(3) Praktická sestra – asistent s odbornou spôsobilosťou na výkon odborných pracovných činností podľa odseku 1 spolupracuje so sestrou alebo pôrodnou asistentkou pri

a) činnostiach súvisiacich s prijatím, prepustením, preložením osoby,

b) edukácii matky zdravého novorodenca o vhodnej polohy pri dojčení,

c) pri zabezpečovaní kvality zdravotnej starostlivosti a bezpečnosti pacienta,

d) činnostiach súvisiacich s umieraním osoby,

e) uspokojovaní bio-psycho-sociálnych a duchovných potrieb novorodenca,

f) sledovaní bilancie tekutín s vykonaním záznamu u novorodenca.

4) Praktická sestra – asistent s odbornou spôsobilosťou na výkon odborných pracovných činností podľa odseku 1 spolupracuje so sestrou alebo pôrodnou asistentkou alebo so sanitárom pri starostlivosti o mŕtve telo.

5) Praktická sestra – asistent s odbornou spôsobilosťou na výkon odborných pracovných činností podľa odseku 1 asistuje lekárovi alebo sestre alebo pôrodnej asistentke pri

1. malých chirurgických a invazívnych výkonoch,
2. diagnostických a liečebných výkonoch,
3. preväzoch rán a dekubitov,
4. výteroch z rán,
5. príprave a podávaní liekov do dutiny ústnej,
6. príprave a podávaní liekov intramuskulárne,
7. príprave a podávaní liekov inhalačne,
8. cievkovaní močového mechúra a zavádzaní permanentného močového katétra,
9. odsávaní sekrétov z horných dýchacích ciest u osoby so zaistenými dýchacími cestami,
10. ošetrovaní drénov a drenážnych systémov,
11. fixácii zlomenín horných a dolných končatín
12. odbere a vyšetrení moču, stolice u patologického novorodenca,
13. odbere spúta u novorodenca, dojčaťa a batoľaťa,
14. odbere krvi, výteru u osoby do 10 rokov veku života.

(6) Praktická sestra – asistent s odbornou spôsobilosťou na výkon špecializovaných pracovných činností vykonáva samostatne odborné pracovné činnosti podľa odsekov 1 až 5 a špecializované pracovné činnosti v špecializačnom odbore podľa osobitného predpisu.1a)

(7) Praktická sestra – asistent s odbornou spôsobilosťou na výkon certifikovaných pracovných činností vykonáva samostatne odborné pracovné činnosti podľa odsekov 1 až 5 a certifikované pracovné činnosti podľa osobitného predpisu.1a)“

Poznámka pod čiarou 1a) znie:

„1a)Nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.“

Čl. II

Účinnosť

Táto vyhláška nadobúda účinnosť 15. mája 2023.

* Úplne vypadla venózna terapia a infúzie
1. ) §49 nariadenia vlády SR 296/2010 Z. z. z 9. júna 2010 o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností [↑](#footnote-ref-1)